རྒྱལ་ཁབ་གཉིས་པོའི་གཙོ་བདག་ནས་ཕྱོགས་གཉིས་པོའི་འཐུས་མིས་ཐེངས་འདིའི་སྐད་ཆ་ཤོད་རེས་གྲོས་ཚོགས་ཀྱི་གནས་ཚུལ་དང་ཀྲུང་གོ་དང་ཨུ་རུ་སུའི་ས་གནས་མཉམ་ལས་གནས་ཚུལ་སྙན་ཞུ་གནང་བར་གསན་རྗེས་ཁག་སོ་སོར་ཤིས་ཚིག་གསུངས་ཡོད་པ་རེད།ཞི་ཅིན་ཕིང་གིས།ཀྲུང་གོ་དང་ཨུ་རུ་སུ་གཉིས་ནི་ཁྱིམ་མཚེས་རྒྱལ་ཁབ་ཆེ་ཤོས་དང་ཁྱོན་ཡོངས་འཐབ་ཇུས་རོགས་ལས་རོགས་པ་གལ་ཆེ་ཤོས་ཡིན་ཞིང་།ཐུན་མོང་གི་ཁེ་ཕན་རྒྱ་ཁྱབ་ལྡན་ཡོད།ཕྱོགས་གཉིས་པོས་མཉམ་ལས་ལ་ཤུགས་སྣོན་རྒྱག་པ་དང་།ཁེ་ཕན་མཉམ་འདྲེས་བྱེད་ཤུགས་ཆེ་རུ་བཏང་ཚེ།ཕྱི་ཕྱོགས་ཀྱི་ཉེན་ཁ་སེལ་རྒྱུ་དང་འགྲན་རྩོད་ལ་གཏད་གཅོག་རྒྱུར་ཕན་ཐོགས་ཡོད་པ་དང་།ཐུན་མོང་གོང་འཕེལ་དང་དར་རྒྱས་ཡོང་རྒྱུར་སྐུལ་འདེད་ཐེབས་ཐུབ།ས་གནས་མཉམ་ལས་ཀྱིས་ཀྲུང་གོ་དང་ཨུ་རུ་སུའི་འབྲེལ་བའི་ཁྲོད་གནས་བབ་གལ་ཆེན་བཟུང་ཡོད་ཅེས་གསུངས་ཡོད་པ་རེད།